
Európsky parlament,
–	so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C9‑0397/2023),
–	zo zreteľom na článok 129 rokovacieho poriadku,
–	so zreteľom na správu Výboru pre kontrolu rozpočtu (A9-0391/2023),
A.	keďže prostredníctvom listu z 25. októbra 2023 Rada konzultovala s Európskym parlamentom o návrhu na vymenovanie Joãa Leãa do funkcie člena Dvora audítorov;
B.	keďže Výbor pre kontrolu rozpočtu posúdil kvalifikáciu Joãa Leãa, najmä pokiaľ ide o podmienky uvedené v článku 286 ods. 1 Zmluvy o fungovaní Európskej únie; keďže v rámci tohto posúdenia výbor dostal od Joãa Leãa životopis a odpovede na písomné otázky, ktoré mu boli adresované;
C.	keďže tento výbor 29. novembra 2023 usporiadal vypočutie, počas ktorého João Leão predniesol úvodné vyhlásenie a následne zodpovedal otázky, ktoré kládli členovia výboru;
1.	súhlasí s návrhom Rady vymenovať Joãa Leãa za člena Dvora audítorov;
2.	poveruje svoju predsedníčku, aby postúpila toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.

